hotchpotch/miracl-hf-unified huggingface dataset:
শহীদ সালাহউদ্দিন সেনানিবাস
শহীদ সালাহউদ্দিন সেনানিবাস ঢাকা জেলার ঘাটাইল উপজেলায় অবস্থিত একটি সেনানিবাস।
২০০৯ইং সালের ৯ই নভেম্বর বাংলাদেশ সেনাবাহিনীর চীফ অব জেনারেল স্টাফ (সিজিএস) ঘাটাইল ফিল্ড ফায়ারিং রেঞ্জে রিকোয়েলস রাইফেলের (গুলি ছোঁড়ার সময়ে পিছন দিকে বিশেষ ধাক্কা মারে না) প্রথম গোলাবারুদ নিক্ষেপ/অগ্নিসংযোগ প্রত্যক্ষ করেন। ২০১৪ ইং সালের ১২ই ফেব্রুয়ারী তারিখে একটি শেল বিস্ফোরণে দুই সেনা সৈন্য এবং বর্ডার গার্ডের তিনজন সৈনিক গুলিবিদ্ধ অবস্থায় মারা যান। ২০১৪ইং সালের ২8 আগস্ট, পরিত্যক্ত একটি শেল নিয়ে খেলার সময় বিস্ফোরণে তিনটি শিশু আহত হয়। ২০১৬ইং সালের ৫ নভেম্বর থেকে ১৮ নভেম্বর পর্যন্ত ক্যান্টনমেন্টে সন্ত্রাসবাদ ও দুর্যোগ ব্যবস্থাপনা বিষয়ে যৌথ সামরিক কসরত অনুষ্ঠিত হয়। ২০১৬ সালে এই সেনানিবাসে বাংলাদেশ সেনাবাহিনীর তীরন্ধাজি প্রতিযোগিতা অনুষ্ঠিত হয়।
প্রার্থনার পতাকা
প্রার্থনার পতাকা হলো চার কোণা আকৃতির এক টুকরা রঙিন কাপড়। হিমালয় পর্বতমালার বিভিন্ন উচ্চতায় এই কাপড়গুলো পতাকার মতো করে ওড়ানো হয় যেন পর্বতের চারিদিকের গ্রামাঞ্চলে ঈশ্বরের করুণা সবসময় থাকে। ধারণা করা হয় বন ধর্মে এই পতাকার সূচনা। বন ধর্মে, বন ধর্মের বিশ্বাসী মূল রঙের পতাকাগুলো তিব্বতে ব্যবহার করে। ঐতিহ্যগতভাবে এই পতাকাগুলোতে কাঠের ব্লক ছাপা দিয়ে বিভিন্ন বক্তব্য এবং ছবি ছাপানো হয়।
মূলত নেপালের সূত্র কাপড়ের ব্যানারের মতো লেখা হতো, যা পরে সারা বিশ্বের বিভিন্ন অঞ্চলে প্রার্থনা পতাকা হিসেবে ছড়িয়ে পড়ে। প্রচলিত মতে, গৌতম বুদ্ধের মাধ্যমে এই প্রার্থনা পতাকার সূত্রপাত হয়। তার প্রার্থনার বাণী অশুরদের বিরুদ্ধে যুদ্ধের সময় পতাকায় দেবরা ব্যবহার করতো। প্রচলিত মতানুসারে ভারতীয় ভিক্ষু এই স্বর্গীয় পতাকা অহিংসার প্রতি নিজের সংকল্পের প্রতীকস্বরূপ এই পতাকা বহন করতো। এই জ্ঞান তিব্বতে ৮০০ খ্রিস্টাব্দ পর্যন্ত প্রবেশ করে এবং বর্তমানে প্রচলিত প্রার্থনা পতাকাগুলো ১০৪০ খ্রিস্টাব্দে প্রচলন শুরু হয়। ভারতীয় বৌদ্ধ ভিক্ষু অতীশ দীপঙ্কর (৯৮০-১০৫৪ খ্রিস্টাব্দ) তিব্বত ও নেপালের কাপড়ের পতাকায় ধর্মীয় বাণী প্রচারের আচার ভারতবর্ষে প্রবর্তন করেন।
ঐতিহ্যগতভাবে প্রার্থনা পতাকা পাঁচটি রঙের এক সেটে পাওয়া যায়। একেকটি পতাকা একেকটি নির্দিষ্ট রঙের হয়ে থাকে। বাম থেকে ডানে একে নীল, সাদা, লাল, সবুজ এবং হলুদ রঙের পতাকা সুবিন্যস্ত থাকে। এই পাঁচ রঙ দিয়ে পাচটি উপাদান এবং পাঁচ খাঁটি আলো প্রকাশ করা হয়। নীল রঙ দিয়ে আকাশ ও মহাশূন্য, সাদা বর্ণ দিয়ে বায়ু, লা দিয়ে আগুন, সবুজ রঙ দিয়ে পানি এবং হলুদ রঙ দিয়ে ভূমি বোঝানো হয়। এই পাঁচ উপাদানের সঠিক সমন্বয়ে সুস্বাস্থ্য লব্ধি হয় বলে ঐতিহ্যবাহী তিব্ব্তীয় চিকিতসা পদ্ধতিতে বর্ণিত আছে।
একটি প্রচলিত সাধারণ ধারণা এই পতাকার মাধ্যমে স্রষ্টার কাছে প্রার্থনা পৌঁছে দেয়া যায়; যা একটি ভুল ধারণা। প্রকৃতপক্ষে, প্রার্থনা পতাকায় লিপিবদ্ধ ধর্মীয় বাণীর প্রভাব বাতাসে আশেপাশের অঞ্চলের ছড়িয়ে পড়বে বলেই তিব্বতের জনগণের বিশ্বাস।
কারো কারো মতে, জ্যোতির্বিদ্যা মতে কিছু নির্দিষ্ট দিনে এই পতাকাগুলো ওড়ানোর উচিত নয়। এর ফলে পতাকাগুলো ঋণাত্মক প্রভাব ফেলতে পারে। পতাকার জন্য সেরা সময় হলো সূর্যোজ্জ্বল বায়ুপ্রবাহমান সকালে এই পতাকাগুলো ওড়ানোর জন্য সঠিক সময়।
তিব্বতের নতুন বছর শুরুর দিনে পুরনো প্রার্থনার পতাকা নতুন প্রার্থনার পতাকা দিয়ে স্থানান্তর করা হয়।
মাউন্ট এলিজাবেথ হাসপাতাল
মাউন্ট এলিজাবেথ হাসপাতাল বা সংক্ষেপে মাউন্ট ই নামে পরিচিত একটি ৩৪৫-শয্যার বেসরকারী হাসপাতাল। সিঙ্গাপুরের এই হাসপাতাল একটি বেসরকারী কোম্পানি, পার্কওয়ে হেলথ কোম্পানি কর্তৃক অধিকৃত ও পরিচালিত। ১৯৭৬ সালে নির্মাণ কাজ শুরু হওয়া এই হাসপাতাল প্রাতিষ্ঠানিকভাবে ১৯৭৯ সালের ৮ই ডিসেম্বরে যাত্রা শুরু করে। হাসপাতালটিতে একই সাথে হৃদরোগ, ক্যান্সার চিকিৎসা, কিডনি রোগ, স্নায়ুজনিত রোগসহ বিভিন্ন ধরনের সেবা প্রদান করা হয়। এছাড়াও এই হাসপাতালটি একই সাথে একাধিক অঙ্গ প্রতিস্থাপন করার অস্ত্রোপচার সম্পন্নে জন্য প্রসিদ্ধ। ১৯৯৫ সাল থেকে পার্কওয়ে হোল্ডিংস লিমিটেড হাসপাতালটির মালিকানা অধিকার করেছে।
সিঙ্গাপুরের মাউন্ট এলিজাবেথের অর্কার্ড সড়কে অবস্থিত এই হাসপাতাল জয়েন্ট কমিশন ইন্টারন্যাশনাল (জয়েন্ট কমিশন মার্কিন যুক্তরাষ্ট্রের একটি অলাভজনক স্বাস্থ্য সংস্থা) দ্বারা স্বীকৃত। সিঙ্গাপুরের প্রথম কোনো বেসরকারী হাসপাতাল হিসেবে এখানেই সর্বোপ্রথম ওপেন-হার্ট সার্জারি অস্ত্রোপচার করা হয় এবং আণবিক ঔষধ সেন্টার প্রতিষ্ঠা করা হয়। বিশেষজ্ঞ ডাক্তারের পাশাপাশি আধুনিক প্রযুক্তি ও তা ব্যবহারের জন্য প্রশিক্ষিত জনবল রয়েছে।
ব্রুনাই-এর রাজপরিবার হাসপাতালটিতে একটি রাজকীয় সুইট প্রতিষ্ঠা করেছিল। অবশ্য পরে এই রাজকীয় কক্ষটি অন্যান্য রোগীদের ব্যবহারের জন্যেও খুলে দেয়া হয়।
২০১৬ সালের হিসাব মতে, হাসপাতালটিতে চার শয্যার ওয়ার্ডে একটি শয্যার জন্য প্রতিরাতে ২৭৬ মার্কিন ডলার গুণতে হয়। সম্পূর্ণ নিজস্ব রুমের খরচ রাত প্রতি ৬৪০ মার্কিন ডলার।
হাসপাতাল সংলগ্ন মাউন্ট এলিজাবেথ মেডিকেল সেন্টার (এমইএমসি) অবস্থিত। এই ক্লিনিকে শুধুমাত্র ব্যক্তিগত ডাক্তার কর্তৃক চিকিতসাসেবা প্রদান করা হয়। সিঙ্গাপুর মেডিকেল কাউন্সিল কর্তৃক স্বীকৃতিপ্রাপ্ত ডাক্তারেরাই শুধুমাত্র এই হাসপাতাল ও মেডিকেল সেন্টারে দায়িত্বপালন করতে পারেন। সব মিলিয়ে মোট ৩১টি বিষয়ের বিশেষজ্ঞ এই হাসপাতালে কর্মরত। স্নায়ুরোগ থেকে শুরু করে, হৃদরোগ, দন্তচিকিৎসা, পাকান্ত্রবিদ্যাসহ বিভিন্ন বিষয়ে বিশেষজ্ঞরা সেবা প্রদান করেন। রোগীর অবস্থা, ক্লিনিক ও বিশেষজ্ঞভেদে চিকিৎসা খরচ বিভিন্ন হয়।
সিঙ্গাপুর এবং দক্ষিণ-পূর্ব এশিয়ার রোগী ছাড়াও সারা বিশ্বে বিভিন্ন দেশ থেকে এই হাসপাতালে চিকিৎসাসেবা নিতে মানুষ আসে। হাসপাতালটির কর্মীরা ইন্দোনেশীয় ভাষা, রুশ ভাষা এবং মাওয় ভাষাতেও পারদর্শী। হাসপাতালের দ্বিতীয় তলায় ঔষধের দোকানপাট রয়েছে।
বাংলাদেশের একাধিক বরেণ্য ব্যক্তিত্ব বিভিন্ন সময় এই হাসপাতালের সেবা গ্রহণ করেছেন। ২০১৩ সালের ২০শে মার্চ বাংলাদেশের ১৯তম রাষ্ট্রপতি জিল্লুর রহমান ফুসফুসের সংক্রমণ ব্যাধিতে চিকিৎসাধীন অবস্থায় মৃত্যুবরণ করেন।
দক্ষিণ কোরিয়ায় লিঙ্গ অসমতা
দক্ষিণ কোরিয়ায় লিঙ্গ অসমতা দ্বারা দক্ষিণ কোরিয়ায় নারী ও পুরুষের মাঝে সুযোগ সুবিধার ভিন্নতা এবং অসম আচরনের দিকে ইঙ্গিত করে। প্রাচীন পিতৃতান্ত্রিক ধারণা ও আচারের প্রভাবে দক্ষিণ কোরিয়ায় লিঙ্গ অসমতার হার পৃথিবীতে অন্যান্য অনেক দেশের মতোই উচ্চহারে দেখা যায়। যদিও দক্ষিণ কোরিয়ার অর্থনীতি এবং রাজনীতিতে লিঙ্গ অসমতা তীব্রভাবে লক্ষণীয় তবে শিক্ষা ও স্বাস্থ্যক্ষেত্রে লিঙ্গ অসমতার হার কমছে।
বিভিন্ন ধরণের গণনার নিয়ম ও সমীক্ষার ধরণে দক্ষিণ কোরিয়ার লিঙ্গ অসমতার হার বিভিন্ন রিপোর্টে বিভিন্ন রকমভাবে প্রকাশ পায়। ২০১৭ সালের ইউএনডিপির রিপোর্ট অনুযায়ী ১৬০টি দেশের মাঝে করা এক সমীক্ষায় দক্ষিণ কোরিয়া লিঙ্গ অসমতার হারে ১০ম স্থান দখল করেছে। আবার, একই বছরে করা ওয়ার্ল্ড ইকোনমিক ফোরামের করা গ্লোবাল জেন্ডার গ্যাপ রিপোর্টে একটি র‍্যাঙ্কিংয়ে দক্ষিণ কোরিয়া লিঙ্গ অসমতাত ১৪৪টি দেশের মাঝে ১১৮তম স্থানে ছিল। ব্রানিসা ও তাঁর দলের বিজ্ঞানীরা ২০১৩ সালের এক গবেষণায় দাবী করেন, গ্লোবাল জেন্ডার গ্যাপ প্রকাশকারী সমীক্ষাগুলোতে "ফলাফলের উপর জোর" দেয়া হয়। অর্থাৎ, লিঙ্গ অসমতা বিভিন্ন এজেন্সি ও ভালো ব্যবহারের উপর জোর দেয়া হয়।
ঐতিহাসিকভাবেই দক্ষিণ কোরিয়াতে লিঙ্গ অসমতার চর্চা হয়ে আসছে। উদাহরণস্বরূপ সামরিক বাহিনীতে যৌনদাস এবং প্রাক্তন রাষ্ট্রপতি পার্ক গিউন-হাই কলঙ্কের কথা উল্লেখ করা যায়।
পেশাদারী ক্ষেত্রে লিঙ্গ অসমতার হার অন্যান্য সকল উন্নত দেশের তুলনায় অস্বাভাবিকভাবে অনেক বেশি। এই সমতা বিভিন্ন পরিসংখ্যানে দক্ষিণ কোরিয়ায় বেতনের ফারাক, বেকারত্বের হার, শ্রম এবং পিতৃ-মাতৃত্বকালীন ছুটির সময় দেখা যায়।
২০০১ সালের এক নিবন্ধে মংক-টাম্পার এবং টার্নার রিপোর্ট প্রকাশ করে যে, "সব কিছু সমান থাকলেও পুরুষেরা একই যোগ্যতা সম্পন্ন নারীদের চেয়ে অন্তত ৩৩.৬ থেকে ৪৬.৯ শতাংশ বেশি উপার্জন করে।" ২০১৭ সালের ওইসিডি দেশগুলোর মধ্যে এক সমীক্ষায় দেখা গিয়েছে যে, দক্ষিণ কোরিয়ায় লিঙ্গ ভিত্তিতে বেতনের ফারাক অন্যান্য সদস্য রাষ্ট্রের মাঝে সবচেয়ে বেশি। এমনকি ২০০০ সালে প্রথম প্রকাশিত একই রিপোর্টের সাথে তুলনা করে দেখা গেছে, ১৭ বছরে লিঙ্গ অসমতার কারণে বেতনের ফারাক কমানোর কোন ইঙ্গিত পাওয়া যায় নি।
দেখা গেছে, নারীদের সংখ্যা তুলনামূলক কম বেতনের, অনিয়মিত চাকরিতে বেশি। এছাড়াও নারী কর্মীদের পদোন্নতি হওয়ার হারও কম। অবশ্য ধীরে ধীরে হলেও চাকুরিক্ষেত্রে নারীদের অংশগ্রহণের হার গত কয়েক দশক ধরে বাড়ছে। কোরিয়া যুদ্ধের পূর্বে কর্মক্ষেত্রে নারীর অংশগ্রহণের হার ছিলো ৩০ শতাংশ। ২০১৮ সালের ওইসিডির রিপোর্ট অনুযায়ী যা বর্তমানে ৫৬.১ শতাংশ। যা অন্যান্য সদস্য রাষ্ট্রের তুলনায় সবচেয়ে কম। অথচ, পুরুষের কর্মক্ষেত্রে নিয়োগের হার অন্যান্য সদস্য রাষ্ট্রের তুলনায় দক্ষিণ কোরিয়ায় বেশি।
আলী আজম
আলী আজম (জন্ম: ৩ আগস্ট ১৯৭২) হলেন একজন বাংলাদেশী রাজনীতি ও সংসদ সদস্য। তিনি ভোলা-২ থেকে আওয়ামীলীগের প্রার্থী হয়ে সংসদ সদস্য হয়েছেন।
আলী আজম ১৯৭২ সালের ৩ আগস্ট ভোলায় জন্মগ্রহণ করেন। তিনি আওয়ামী লীগের উপদেষ্টামণ্ডলির সদস্য ও বাণিজ্যমন্ত্রী তোফায়েল আহমদের ভাতিজা।
আলী আজম পারিবারিক ভাবে রাজনীতির সাথে জড়িত। তিনি বোরহানউদ্দিন পৌরসভার মেয়র ছিলেন। ২০১৪ সাধারণ নির্বাচনে আলী আজম ১ম সংসদ সদস্য নির্বাচিত হন। তার নির্বাচনী এলাকা ভোলা-২।
জাতীয় অর্থনীতি বিশ্ববিদ্যালয় (ভিয়েতনাম)
জাতীয় অর্থনীতি বিশ্ববিদ্যালয় (NEU) () হ্যানয়, ভিয়েতনামের একটি অত্যন্ত নামকরা বিশ্ববিদ্যালয়ের মধ্যে একটি জাতীয় অর্থনীতি বিশ্ববিদ্যালয়ে রয়েছে স্নাতক সম্মান, স্নাতকোত্তর এবং পিএইচডি পর্যায় রয়েছে অর্থনীতি, ব্যবস্থাপনা ও ব্যবসায় প্রশাসনসহ ৪৫টি অনুষদ। এই বিশ্ববিদ্যালয়ের প্রথম রেক্টর ছিল ভিয়েতনামের প্রধানমন্ত্রী ফং পুহ ডগং ভ্যন। বার্ষিক ভর্তি পরীক্ষার মাধ্যমে সবচেয়ে ভিয়েতনামি ছাত্র ছাত্রী ভর্তি করা হয়। জাতীয় অর্থনীতি বিশ্ববিদ্যালয় স্নাতকদের উচ্চ অবস্থানের মধ্যে ভিয়েতনাম সরকার এবং সফল উদ্যোক্তায় পরিনতি করা হয়েছে। ভিয়েতনামের বর্তমান প্রধানমন্ত্রী নগউএন এক্সআন পুছ এই বিশ্ববিদ্যালয় থেকে স্নাতক ডিগ্রী অর্জন করে ছিল।
জাতীয় অর্থনীতি বিশ্ববিদ্যালয় ভিয়েতনামের প্রধান উদ্দেশ্য হলো অর্থনীতি শিক্ষা প্রদান, অর্থনৈতিক জ্ঞান সম্পর্কে ছাত্রদের উপদেশ, সামষ্টিক অর্থনৈতিক নীতি, গবেষণা পরিচালনা, অর্থনৈতিক পরিচালনসমূহ, বিশেষ করে আন্তর্জাতিক অর্থনৈতিক বিষয়ে সরকারি গবেষণা প্রদান এই বিশ্ববিদ্যালয়ের প্রধান উদ্দেশ্য।
জাতীয় অর্থনীতি বিশ্ববিদ্যালয় প্রায় ৪৫,০০০ ছাত্র ছাত্রী অধ্যয়ন করে। বিশ্ববিদ্যালয়ের রয়েছে ১,২২৮ জন শিক্ষক এবং কর্মীর ভেতর ১১৩ জন অধ্যাপক ও সহযোগী অধ্যাপক, ২৫৫ জন ডাক্তার ও ৩৯১ জন কর্মকর্তা।
২৫ জানুয়ারি ১৯৫৬ সালে সরকারি ফরমান নং ৬৭৮/টিটিজি অনুসারে জাতীয় অর্থনীতি বিশ্ববিদ্যালয়ের যাত্রা শুরু করেন, এই বিশ্ববিদ্যালয়ের পূর্ব নাম ছিল জাতীয় অর্থনীতি কলেজ। 
অর্জনসমূহ
জাতীয় অর্থনীতি বিশ্ববিদ্যালয় ভিয়েতনামে অর্থনীতি, ব্যবস্থাপনা ও ব্যবসায় প্রশাসনের কেন্দ্রীয় বিশ্ববিদ্যালয় স্থান অর্জন করেছে। জাতীয় অর্থনীতি বিশ্ববিদ্যালয়টি আঞ্চলিক ও আন্তর্জাতিক পর্যায়ে যোগ্য শিক্ষা, গবেষণা, পরামর্শ ও প্রযুক্তি স্থানান্তর পরিষেবাগুলো সরবরাহ এবং জাতীয় অবদান রাখতে সহায়তা করে আসছে।
লক্ষ্য সমূহ
জাতীয় অর্থনীতি বিশ্ববিদ্যালয় অর্থনীতি, ব্যবস্থাপনা, ব্যবসা প্রশাসন এবং অন্যান্য গুরুত্বপূর্ণ বিভাগের ক্ষেত্রে আঞ্চলিক ও আন্তর্জাতিক মানের একটি মর্যাদাপূর্ণ বহু-শৃঙ্খলা ও গবেষণা-ভিত্তিক বিশ্ববিদ্যালয় হয়ে উঠবে। এই বিশ্ববিদ্যালয়টি পরবর্তী দশকে বিশ্বের শীর্ষ ১,০০০ বিশ্ববিদ্যালয়ে মধ্যে স্থান পাবে।
সাধারণ লক্ষ্যসমূহ
জাতীয় উচ্চশিক্ষা ব্যবস্থার মূল অবস্থান বজায় রাখা প্রচার ও অঙ্গীকার বদ্ধ।
অর্থনীতি, ব্যবস্থাপনা, ব্যবসা প্রশাসন ক্ষেত্রে আঞ্চলিক ও আন্তর্জাতিক মানের পৌঁছানোর জন্য একটি ন্যূনতম বহু-শৃঙ্খলা বিশ্ববিদ্যালয়ে এনইউ বিকাশের জন্য জাতীয় শিল্পায়ন অবদানের মাধ্যমে শহুরেকরণ এবং টেকসই সামাজিক ও অর্থনৈতিক উন্নয়ন করা।
নির্দিষ্ট লক্ষ্য
প্রশিক্ষণ গুণগত মান এবং সহায়তা পরিষেবাদির উন্নতি নিশ্চিত করার জন্য আঞ্চলিক ও আন্তর্জাতিক মান অর্জনে শিক্ষার উন্নতি সাধন করা।
মেধা বিকাশ এবং বৈজ্ঞানিক গবেষণা সম্মানিত অবস্থান ভিয়েতনাম অর্থনৈতিক ও ব্যবসা প্রশাসন পরামর্শ প্রদান করা।
গার্হস্থ্য এবং আন্তর্জাতিক বিশ্ববিদ্যালয়ের গবেষণা প্রতিষ্ঠান এবং প্রতিষ্ঠানের সঙ্গে সহযোগিতা সম্পর্ক উন্নীত করা।
উন্নততর সুযোগ সুবিধা আঞ্চলিক মান এবং উচ্চমানের সহায়তা পরিষেবাদি অর্জনে আধুনিক পরিবেশে আধুনিক বিশ্ববিদ্যালয় হতে পরামর্শ সংগ্রাম করা।
শিবলাল যাদব
শিবলাল নন্দলাল যাদব (; জন্ম: ২৬ জানুয়ারি, ১৯৫৭) তেলেঙ্গানার হায়দ্রাবাদে জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। ১৯৭৯ থেকে ১৯৮৭ সময়কালে ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ভারতীয় ক্রিকেটে হায়দ্রাবাদের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন শিবলাল যাদব।
সমগ্র খেলোয়াড়ী জীবনে ৩৫ টেস্ট ও ৭টি একদিনের আন্তর্জাতিকে অংশগ্রহণের সুযোগ ঘটে শিবলাল যাদবের। স্পিনার চতুষ্টয়ের সেঁতুবন্ধন ভেঙ্গে যাবার পর ১৯৭৯ সালে তাঁর টেস্ট অভিষেক ঘটে।
অস্ট্রেলিয়ার বিপক্ষে অভিষেক সিরিজে অংশ নিয়ে পাঁচ টেস্টে ২৪ উইকেট দখল করেন ও শ্রীনিবাসরাঘবন ভেঙ্কটরাঘবনকে দলের বাইরে চলে যেতে হয়। ১৯৮৭ সাল পর্যন্ত ভারত দলে নিয়মিতভাবে খেলতে থাকেন। এ পর্যায়ে রবি শাস্ত্রী ও দিলীপ দোশীকে নিয়ে নবরূপে স্পিন আক্রমণ পরিচালনা করতেন।
১৯৭৯ সালে ব্যাঙ্গালোরে সফরকারী অস্ট্রেলিয়ার বিপক্ষে টেস্টের মাধ্যমে তাঁর অভিষেক পর্ব সম্পন্ন হয়। ঐ টেস্টে ৭ উইকেট পান তিনি। পরের টেস্টে ভারতের জয়ে গুরুত্বপূর্ণ ভূমিকা পালন করেন। চতুর্থ ইনিংসে অ্যালান বর্ডার, ডেভ হোয়াটমোর ও কেভিন রাইটকে আউট করে বিজয় এনে দেন। ২৭৯ রানের জয়ের লক্ষ্যমাত্রায় অস্ট্রেলিয়া দল ১২৫ রানে অল-আউট হয়। ঐ ইনিংসে ৪ উইকেটসহ খেলায় ছয় উইকেট পান তিনি।
১৯৮০-এর দশকের শুরুরদিকে সংক্ষিপ্তকালের জন্য দলের বাইরে তাঁকে রাখা হয়। তবে, ১৯৮৩-৮৪ মৌসুমে সফরকারী ওয়েস্ট ইন্ডিজের বিপক্ষে সফলতার সাথে দলে ফিরে আসেন। বোম্বেতে অনুষ্ঠিত সিরিজের চতুর্থ টেস্টের প্রথম ইনিংসে ৫/১৩১ পান। ১৯৮৫-৮৬ মৌসুমে ভারত দলের সাথে অস্ট্রেলিয়া গমন করেন। ৩ টেস্টের ঐ সিরিজে ১৫ উইকেট পান তিনি। তন্মধ্যে, সিডনি টেস্টে ১১৮ রানের বিনিময়ে ৮ উইকেট পান। নাগপুরে সফরকারী শ্রীলঙ্কার বিপক্ষে ইনিংসে ব্যক্তিগত সেরা বোলিং পরিসংখ্যান ৫/৭৬ লাভ করেছিলেন। পাকিস্তানের বিপক্ষে নিজস্ব শততম টেস্ট উইকেট দখল করেন।
সাম্প্রতিককালে ভারতের সুপ্রিম কোর্ট শিবলাল যাদবকে ভারত দলের ম্যানেজার হিসেবে নামাঙ্কিত করে। তিনি আইপিএলের সপ্তম আসরের দেখাশোনা করবেন। তবে, এ পদটিতে তাঁকে সাময়িকভাবে রাখা হয়।
গহের আলী
গহের আলী (জন্ম-১৯০২ খ্রিস্টাব্দ), রাজশাহী নওগাঁ মহাসড়কের মহাদেবপুর উপজেলার বলিহার সেতু থেকে খোর্দ্দ নারায়ণপুর সেতু পর্যন্ত দুই কিলোমিটার সড়কের দুই ধারে তিনি ১২০০০ তালের চারা লাগিয়েছিলেন।
শতোর্ধ্ব গহের আলীর সামর্থ্য নেই অন্য ফলদ বা দামি বনজ গাছের চারা কেনার। এই বয়সেও তার জীবিকা ভিক্ষান্ন। চাল-ডাল আর তালের অাঁটি ভিক্ষে হিসেবে চান তিনি। ঝুলিতে করে বয়ে আনা তালের অাঁটি পুঁতে দেন সরকারি রাস্তার দুই পাশে, গাছ জন্মায়। গহের আলী চারার যত্ন নেন,পানি দেন, গাছগুলো ধীরে ধীরে বড় হতে থাকে।
এভাবেই মানুষের কাছ থেকে চেয়ে ও কুড়িয়ে এ যাবৎ প্রায় ১৮ হাজারেরও বেশি তালের গাছ লাগিয়েছেন তিনি।
রাজশাহী নওগাঁ মহাসড়কের দুই পাশে দাঁড়িয়ে আছে যে তাল গাছগুলো তার সবই গহের আলীর লাগানো। এই অঞ্চলের রাস্তাগুলোর পাশে আগে কোনো গাছপালা ছিল না। প্রখর রৌদ্র তাপে কষ্ট হতো তখন মানুষের। এসব দেখেই গহের আলীর মাথায় গাছ লাগানোর চিন্তা আসে। শুরু করেন খাদ্যের সঙ্গে সঙ্গে তালের অাঁটির ভিক্ষা। এবং তৈরি করেন তার তালের সাম্রাজ্য।
৫ জুন বিশ্ব পরিবেশ দিবস উপলক্ষে প্রথমবারের মতো জাতীয় পরিবেশ পদক-২০০৯ প্রদান করা হয় এবং গহের আলী পরিবেশ সংরক্ষণ ক্যাটাগরিতে মাননীয় প্রধানমন্ত্রী শেখ হাসিনার কাছ থেকে এই পুরস্কার গ্রহণ করেন।
২০১০ সালের ২৭ ডিসেম্বর বার্ধক্য জনিত কারণে মৃত্যুবরণ করেন।
ইয়ালো কাইজার
ইয়ালো কাইজার (বৈজ্ঞানিক নাম: "Penthema lisarda") হলো হিমালয় ও ইন্দোচিন এলাকায় প্রাপ্ত স্যাটিরাইন উপগোত্রের একটি প্রজাপতি প্রজাতি।
ইয়ালো কাইজার এর প্রসারিত অবস্থায় ডানার আকার ১২৫-১৩৫ মিলিমিটার দৈর্ঘ্যের হয়।
ইয়ালো কাইজার এর প্রজাতিগুলো হলো:
ভারতে সাধারণত ইয়ালো কাইজার এর যে উপপ্রজাতি দেখা যায় তা হল:এদের ভারতে পশ্চিমবঙ্গের দার্জিলিং,সিকিম থেকে অরুণাচল প্রদেশ এবং উত্তর পূর্ব ভারত, ভুটান, বাংলাদেশ, মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
আকারে বড় এই প্রজাপতির ডানার উপরিতল কালো অথবা কালচে বাদামী চওড়া সাদা বন্ধনী এবং লম্বা দাগ এবং লম্বাটে এবং গোল ছোপ যুক্ত। সামনের এবং পিছনের উভয় ডানার উপরিপৃষ্ঠে পোস্ট ডিসকাল এবং সাব টার্মিনাল গোলাকৃতি ছোট ছোপের সারি বর্তমান। উভয় ডানার উপরিতলে ডরসাম জুড়ে লম্বা সাদা সামান্য চওড়া দাগ বর্তমান। সামনের ডানার কোস্টার সামান্য নীচে কয়েকটি সরু সাদা লম্বাটে দাগ এবং ডিসকাল অংশে শিরা বরাবর আনুভূমিক সাদা পটি বিদ্যমান। সামনের ডানার উপরিভাগের সেল এ একটি ফ্যাকাসে নীলচে হলুদ বেসাল দাগ এবং সেলের বর্হিভাগে ২টি লম্বাটে ছোপ চোখে পড়ে। ডানার নিম্নতল বাদামী এবং ফ্যাকাসে নীলচে হলুদ দাগ ছোপ যুক্ত। উক্ত দাগ-ছোপগুলি ডানার উপরিতলেরই অনুরূপ। পিছনের ডানার নিম্নতলে সেল সম্পূর্ন ফ্যাকাসে হলুদ,। মাথা, বুক এবং পেট ইষদ কালচে বাদামী এবং ফ্যাকাসে সাদার ছোঁয়া যুক্ত।
ঘন বনাঞ্চলে ৮০০ থেকে ১৫০০ মিটার উচ্চতা পর্যন্ত এদের উড়ান চোখে পড়ে। এদের উড়ান ধীর তবে শক্তিশালী। বাস্কিং অথবা বদ পোহান এদের প্রিয় বিষয়। জঙ্গলের নদী অথবা ঝর্নার কিনারে এদের প্রায়শই বসে থাকতে দেখা যায়। পুরুষ নমুনাকে এই জাতীয় জলের উৎসের পাশে মাড্‌-পাডলিং করতে দেখা যায়। পশুর বিষ্ঠার উপর এদের প্রায়ই বসে থাকতে দেখা যায়।
গোলাম মোহাম্মদ
গোলাম মোহাম্মদ ছিলেন আশির দশকের বাংলাদেশের একজন কবি। গ্রামীণ রূপ, বৈচিত্র্য আর প্রকৃতি তার কবিতায় চিত্রিত হয়েছে।
গোলাম মোহাম্মদ ১৯৫৯ সালের ২৩ এপ্রিল মাগুরা জেলার মোহাম্মদপুর থানার গোলাপনগর গ্রামে জন্মগ্রহণ করেন। পিতা আবদুল মালেক মোল্লা এবং মাতা করিমন নেসা। শৈশবে তিনি গ্রামেই বেড়ে ওঠেন। ১৯৬৪ সালে গোলাপনগর সরকারি প্রাইমারী বিদ্যালয়ে প্রাথমিক শিক্ষা শুরু করেন। ১৯৬৯ সালে তিনি প্রাথমিক বৃত্তি লাভ করেন। এরপর এম কে এইচ ইনস্টিটিউশন, মোহাম্মদপুর থেকে ১৯৭৫ সালে প্রথম বিভাগে এসএসসি পাশ করেন। ১৯৭৮ সালে ঝিনাইদাহ কেসি কলেজ থেকে আইএসসি পাশের পর মাগুরা হোসেন শহীদ সোহরাওয়ার্দী কলেজে ভর্তি হন। সেখান থেকে তিনি বিএসসি পাস করেন। উদ্ভিদ বিজ্ঞান ছিল তার প্রধান বিষয়।
১৯৮১ সালের শেষ দিকে কবি গোলাম মোহাম্মদ ঢাকায় আসেন। কিছুদিন বিআইসিতে চাকরির পর নিজেই ‘শিল্পকোণ’ নামে একটি গ্রাফিক্স ডিজাইনের প্রতিষ্ঠান দেন। এখান থেকেই তিনি বিভিন্ন জায়গায় প্রকাশনার টেকনিক্যাল কাজের সহায়তা দিতেন। অসংখ্য বইয়ের প্রচ্ছদও তিনি করেছেন। জীবনের শেষ দিকে তিনি বাংলা সাহিত্য পরিষদ ও স্পন্দন অডিও ভিজ্যুয়াল সেন্টারের সাথে জড়িত ছিলেন।
১৯৭৪-৭৫ সাল থেকেই তিনি লেখালেখি শুরু করেন। ১৯৮১ সাল থেকে তার লেখা জাতীয় দৈনিকে নিয়মিত প্রকাশিত হতে থাকে। তবে এই কবির প্রথম বই প্রকাশিত হয় ১৯৯৭ সালে। এরপরে মোহাম্মদের বেঁচে থাকা অবস্থায়ই ৭টি বই বের হয়। তার এ পর্যন্ত প্রকাশিত কাব্যগ্রন্থগুলো হচ্ছে:গোলাম মোহাম্মদ কিছু সংকলন সম্পাদনাও করেন। নাবিক, মননশীল সাহিত্যপত্র (এপ্রিল ১৯৯৭), পিকনিকে শালনার (১৯৯৯) ঢাকা সাহিত্য সাংস্কৃতিক কেন্দ্র, চঁড় ইভাতির এই মেলায়, ঢাকা সাহিত্য সাংস্কৃতিক কেন্দ্র,  বনভোজন স্মারক- ২০০১, এলো বৈশাখ এপ্রির ২০০২, ঢাকা সাহিত্য সাংস্কৃতিক কেন্দ্র। ১ম হামদ নাত ও কবিতা সন্ধ্যা (২০০২) তিনি সম্পাদনা করেন।
১৯৮৭ সালের ১৬ এপ্রিল তিনি শাহীন আখতারের সাথে বিবাহ বন্ধনে আবদ্ধ হন। তিনি একছেলে ও এক মেয়ের জনক ছিলেন। আর দুই ভাই ও পাঁচ বোনের মধ্যে তিনি ছিলেন পঞ্চম।
২২ আগষ্ট ২০০২ সালে বৃহস্পতিবার ভোরে মস্তিষ্কে রক্তক্ষরণজনিত কারণে ৪৩ বছর বয়সে মৃত্যুবরণ করেন।
বুকছাং বন্দী শিবির
বুকছাং বন্দী শিবির (Hangeul: 북창 제18호 관리소, কখনো ক্ষনো পুকছাং ও বলা হয়) উত্তর কোরিয়ার রাজনৈতিক বন্দীদের জন্য নির্মিত একটি বন্দী শিবির। কোথাও কোথাও এই শিবিরকে তুকছাং বন্দী শিবির (Hangeul: 득장 제18호 관리소, উচ্চারণ দুকছাং বা দুকজাং ও করা হয়) বলেও উল্লেখ করা হয়। প্রাতিষ্ঠানিকভাবে অবশ্য এর নামকরণ গোয়ান-লি-সো (পেনাল- লেবর কলোনী) নাম্বার ১৮।
উত্তর কোরিয়ার পিয়ঙ্গান-নামদো অঞ্চলের তুকছাং জেলার পুকছাং কাউন্টিতে এই বন্দী শিবির স্থাপিত। ত্যাডং নদীর অববাহিকায় এই বন্দী শিবির উত্তর দিকে আর দক্ষিণে সুউচ্চ পর্বতমালা দাঁড়িয়ে। ত্যাডং নদীর অপর পারে কেছন অন্তরন শিবির (গোয়ান-লি-সো নাম্বার ১৪) অবস্থিত।
কোরিয়ার ওয়ার্কার্স পার্টির প্রাক্তন নেতা হোয়াং জাং-ইয়োপের মতে পুকছাং বন্দীশিবির উত্তর কোরিয়ার সবচেয়ে প্রাচীন বন্দীশিবির। ১৯৫৮ সালে বন্দীশিবির প্রতিষ্ঠিত হয়। ইয়োদোক বন্দীশিবিরের মতো পুকছাং বন্দীশিবিরে একটি অংশ রাজনৈতিক বন্দীরা সারাজীবনের জন্য কারাভোগ করছে। অপর একটি অংশ পুণঃশিক্ষা কার্যক্রমের জন্য ব্যবহার করা হয়। ধারণা করা হয়, পূর্বে এই দুই অংশ সম্পূর্ণ ভিন্নভাবে পরিচালিত হত বিধায় এই বন্দীশিবিরটি পুকছাং ও তুকছাং এই দুই নামে পরিচিত। অন্যান্য রাজনৈতিক বন্দী শিবিরগুলো উত্তর কোরিয়ার রাষ্ট্র নিরাপত্তা পরিষদ কর্তৃক পরিচালিত হলেও, পুকছাং বন্দীশিবির অভ্যন্তরীণ মন্ত্রণালয় পরিচালনা করে। বন্দীশিবিরটির আয়তন এবং সম্পূর্ণ শিবির উঁচু নিরাপত্তাবেষ্টনী দ্বারা পরিবেষ্টিত। শাস্তিপ্রাপ্ত আসামীদের জন্য নির্মিত কলোনী ছাড়াও, নিরাপত্তা রক্ষীদের জন্য রয়েছে ব্যারাক। কখনো কখনো নিরাপত্তা রক্ষীদের পরিবারের সদস্যরাও এই ব্যারাকে দিনযাপন করে। পুকছাং রাজনৈতিক বন্দীশিবিরে প্রায় পঞ্চাশ হাজার জেলবন্দী রয়েছে। কিম ইয়ং এই বন্দী শিবিরে বিদেশী বন্দী রয়েছে বলে রিপোর্ট করলেও অন্য কোনোসূত্র থেকে এই তথ্যের সত্যতা যাচাই করা সম্ভব হয়নি।
যেসকল রাজনৈতিক ব্যক্তিবর্গকে ঠিক বিশ্বাস করা যায় না (যেকোনো সময় বিদ্রোহ ঘটাতে পারে বা যাদের রাষ্ট্রের প্রতি আনুগত্য নিয়ে প্রশ্ন আছে), তাদেরকে সমাজ থেকে আলাদা করার জন্যই এই বন্দী শিবির নির্মাণ করা হয়। জেলবন্দীদের দ্বারা অমানবিক পরিশ্রম করানোর জন্য এই শিবির নির্মিত। বন্দীশিবির সংলগ্ন এলাকায় অন্তত পাঁচটি কয়লা খনি রয়েছে। পুকছাং বন্দী শিবিরের জেলবন্দীরা এই খনিগুলোতে ভোর থেকে সন্ধ্যা পর্যন্ত টানা কাজ করে। এছাড়াও বন্দী শিবিরেই রয়েছে সিমেন্ট কারখানা সহ আরো কিছু কারখানা যেখানে এই জেলবন্দীরা শ্রম দিতে বাধ্য।
রামি মালেক
রামি সাঈদ মালেক (, , জন্ম ১২ মে ১৯৮১) একজন মিশরীয় বংশোদ্ভূত-আমেরিকান অভিনেতা। তিনি মি. রোবটে এলিয়ট এন্ডারসন চরিত্রে অভিনয়ের জন্যে ক্রিটিকস চয়েস এওয়ার্ড এবং ড্রামা সিরিজে অনন্যসাধারণ প্রধান অভিনেতা হিসেবে প্রাইমটাইম এমি এওয়ার্ড লাভ করেন। এছাড়াও তিনি গোল্ডেন গ্লোব এওয়ার্ড, স্ক্রিন এক্টরস গিল্ড এওয়ার্ড এবং টিসিএ এওয়ার্ডে নমিনেশন হন।
মালেক অন্যান্য চলচ্চিত্র এবং টিভি সিরিজে পার্শ্বচরিত্রে অভিনয় করেন, যার মধ্যে রয়েছে "নাইট এট দ্য মিউজিয়াম" ট্রিলজি, "দ্য প্যাসিফিক" (২০১০), "দ্য টোয়াইলাইট সাগা: ব্রেকিং ডন - পর্ব ২" (২০১২) সহ আরও অনেক। ২০১৮ সালে মালেক বোহেয়মিয়ান রাসফোডি চলচ্চিত্রে ফ্রেডি মার্কিউরি চরিত্রে অভিনয় করেন। এ অভিয়ের জন্যে তিনি সমালোচকদের কাছ থেকে বেশ প্রশংসা পান।
উয়েফা নেশনস লীগ
উয়েফা নেশনস লীগ হচ্ছে একটি দ্বিবার্ষিক আন্তর্জাতিক ফুটবল প্রতিযোগিতা, যেটি উয়েফার অন্তর্ভুক্ত জ্যেষ্ঠ পুরুষদের জাতীয় দেশগুলোর মধ্যে অনুষ্ঠিত হয়। এই প্রতিযোগিতাটি ইউরোপীয় পরিচালনা পর্ষদ, উয়েফা দ্বারা পরিচালিত হয়।
২০১৮ সালের সেপ্টেম্বর মাসে, ২০১৮ ফিফা বিশ্বকাপের পর এই প্রতিযোগিতার প্রথম আসর শুরু হয়। লীগ এ হতে চার বিজয়ী দল ফাইনালে লড়বে, অবশেষে ২০১৯ সালের জুন মাসে, ইউরোপের কোন এক অঞ্চলে এই আসরের বিজয়ী নির্ধারিত হবে। প্রতিটি লীগ হতে একটি করে মোট চারটি দেশ উয়েফা ইউরো ২০২০ ফাইনালে খেলার যোগ্যতা অর্জন করবে।
এই প্রতিযোগিতাটি মূলত ফিফা আন্তর্জাতিক ম্যাচ ক্যালেন্ডারের অন্তর্ভুক্ত আন্তর্জাতিক প্রীতি ম্যাচগুলো প্রতিস্থাপন করেছে।
২০১৩ সালের অক্টোবর মাসে, নরওয়েজিয়ান ফুটবল অ্যাসোসিয়েশনের সভাপতি ইঙ্গে হালেন নিশ্চিত করেন যে ফিফা বিশ্বকাপ এবং উয়েফা ইউরোপীয় চ্যাম্পিয়নশিপের পাশাপাশি উয়েফা সদস্যদের জন্য তৃতীয় একটি দলীয় আন্তর্জাতিক প্রতিযোগিতা তৈরির জন্য আলোচনা অনুষ্ঠিত হয়েছিল।
সুইজারল্যান্ডের লোজানে ড্র আয়োজনের দিন উয়েফা নেশনস লীগের শিরোপাটি উন্মোচন করা হয়েছিল। শিরোপাটি ৫৫টি উয়েফা জাতীয় দলের প্রতিনিধিত্ব করে এবং এটি স্টার্লিং রৌপ্য দ্বারা নির্মিত। শিরোপাটি ৭.৫ কেজি ও ৭১ সেন্টিমিটার লম্বা; ২০১৯ সালের জুন মাসে এটি সর্বপ্রথম উত্তোলন করা হবে।
উয়েফা নেশনস লীগের সঙ্গীতটি নেদারল্যান্ডস রেডিও ফিলহার্মোনিক অর্কেস্ট্রা অ্যান্ড চোয়ার দ্বারা লাতিন ভাষায় গাওয়া একটি গান। এটি শাস্ত্রীয় এবং ইলেকট্রনিক সংগীতের মিশ্রণ এবং এটি খেলোয়াড় মাঠে প্রবেশের পূর্বে, টেলিভিশন সিকোয়েন্স এবং আনুষ্ঠানিক উদ্দেশ্যে বাজানো হয়ে থাকে। সংগীতকার জর্জিও তুইফোর্ট এবং ফ্রাঙ্ক ভ্যান ডার হেইডেন এর সুরকার।
উয়েফা নেশনস লীগের প্রতি মৌসুমের একটি নির্দিষ্ট সংখ্যক ম্যাচ (পুল পর্যায়) সেপ্টেম্বর থেকে নভেম্বর মাসে অনুষ্ঠিত হবে এবং জুন মাসে প্রতিযোগিতাটির ফাইনালে ম্যাচগুলোর অনুষ্ঠিত হবে, এর অর্থ এই যে প্রতি দুই বছর পর একটি দেশ উয়েফা নেশনস লীগের বিজয়ী হওয়ার গৌরব অর্জন করবে।
বাথ বাঁধ
ইউফ্রেটিস নদীর উপর প্রায় ১২টি বাঁধ রয়েছে, তার মধ্যে বাথ বাঁধ (আরবি: سد البعث) অন্যতম। বাঁধটি ইউফ্রেটিস নদীর উপর তৈরী একটি বাঁধ, যা সিরিয়ার অন্যতম শহর রাক্কা (আইএসের কথিত রাজধানী) থেকে ২২ কিলোমিটার (প্রায় ১৪ মাইল) উজানে অবস্থিত। বাঁধটি এর বিদ্যুৎ উৎপাদন ও ঐতিহাসিক গুরুত্বের জন্য সমগ্র সিরিয়ায় মানুষের কাছে পরিচিত। বাঁধটির নির্মাণ কাজ শুরু হয় ১৯৮৩ সালে এবং চার বছর পর ১৯৮৬ সালে এটির কাজ শেষ হয়। বাঁধটি জলবিদ্যুৎ উৎপাদন করার জন্যই প্রধানত ব্যবহৃত হয়, একই সাথে তাবকা বাঁধ থেকে অনিয়মিত জলের প্রবাহ নিয়ন্ত্রণ করার উদ্দেশ্যেও ব্যবহার করা হয়ে থাকে। তাবকা বাঁধটি এই বাঁধ থেকে ১৮ কিলোমিটার (প্রায় ১১ মাইল) উত্তরে অবস্থিত। তাবকা বাঁধ থেকে এই অনিয়মিত প্রবাহ বিদ্যুৎ চাহিদা পরিবর্তনের কারণ বলে গণ্য করা হয়। বাথ বাঁধ ১৪ মিটার (প্রায় ৪৬ ফুট) উচ্চতা সম্পন্ন এবং এই বাঁধে স্থাপিত টারবাইন থেকে ৮১ মেগাওয়াট বিদ্যুৎ উৎপন্ন করা যায়। বাথ বাঁধ জলাধার সঞ্চয়ের ক্ষমতা ০.০৯ ঘন কিলোমিটার (প্রায় ০.০২২ কিউবিক মাইল) এবং এটি ইউফ্রেটিস নদীর উপর তৈরী অন্যতম বৃহৎ বাঁধ। বাথ বাঁধ সিরিয়ার ইউফ্রেটিস নদীর উপর নির্মাণ করা যে তিনটি বাঁধ রয়েছে তার অন্যতম একটি। অন্য দুটি হচ্ছে তাবকা বাঁধ (সিরিয়ার বৃহত্তম বাঁধ) এবং তিশরিন বাঁধ (সম্প্রতি আইএসের দখলমুক্ত হয়েছে)। সিরিয়া-তুরস্ক সীমান্তের ৮০ কিলোমিটার (প্রায় ৫০ মাইল) দক্ষিণে তিশরিন বাঁধ অবস্থিত। বাথ বাঁধের মতো তিশরিন বাঁধও কার্যত তাবকা বাঁধের সাথে সম্পর্কিত। তাবকা বাঁধের হতাশাজনক কর্মক্ষমতার জন্য তিশরিন বাঁধ নির্মাণে আংশিকভাবে কর্মকর্তাদের অনুপ্রাণিত করেছিল। গৃহযুদ্ধের আগে সিরিয়ায় একটি চতুর্থ বাঁধ নির্মাণের পরিকল্পনা ছিল, যার নাম হালাবিয়ে বাঁধ যা দেইর ইজ-জোর প্রদেশের মধ্যে পড়েছে। এটি ইউফ্রেটিস নদীর উপর নির্মাণ করার কথা ছিল এবং এটি বাথ বাঁধ থেকে প্রতিকুলের দিকে।
৪ঠা ফেব্রুয়ারী ২০১৩ তারিখে, বিরোধী দলগুলো বাঁধটি দখল করে, এক সপ্তাহ আগে তারা তাবকা বাঁধটিও দখল করেছিল। ৪ঠা জুন ২০১৭ তারিখে, সিরিয়ার গণতান্ত্রিক বাহিনী দ্বারা আইএসআইএলের কাছ থেকে বাথ বাঁধটি দখল করা হয়। দখলের পর তারা এটিকে "ফ্রিডম বাঁধ" নাম দেয়া হয়।
উয়েফা ইউরোপিয়ান বাছাইপর্বের সম্প্রচার স্বত্ব
নিম্নে উয়েফা ইউরো ২০২০ বাছাইপর্ব এবং ২০২২ ফিফা বিশ্বকাপের বাছাইপর্বের ইউরোপীয় অঞ্চল, উয়েফা নেশনস লীগ, উয়েফার সংগঠিত বিভিন্ন প্রীতি ম্যাচের সম্প্রচারকের তালিকা উল্লেখ করা হয়েছে:
কোরবুট
কোরবুট (, পূর্বের লিনাক্সবাইওস) অধিকাংশ কম্পিউটারে থাকা মালিকানাধীন ফার্মওয়্যার (বাইওস অথবা ইউইএফআই) হালকা ফ্রি ফার্মওয়্যার দ্বারা প্রতিস্থাপনের উদ্দেশ্যে নির্মিত একটি সফটওয়্যার প্রকল্প, শুধুমাত্র অই কাজগুলো করার জন্যে যা একটি মডার্ন ৩২-বিট ও ৬৪-বিট অপারেটিং সিস্টেম লোড হতে প্রয়োজন।
যেহেতু কোরবুট বেয়ার হার্ডওয়্যারের সূচনা করে, সমর্থন করা সব চিপসেট ও মাদারবোর্ডে এটি পোর্ট করতে হয়। ফলাফলস্বরূপ, কোরবুট শুধু সীমিত সংখ্যক কিছু হার্ডওয়্যার প্ল্যাটফরম ও মাদারবোর্ড মডেলের জন্যে পাওয়া যায়।
কোরবুটের একটি বিকল্প হলো লিব্রেবুট, পরিপূর্ণভাবে মালিকানাধীন ব্লব মুক্ত হওয়ার উদ্দেশ্যে নির্মিত।
নেশনস লীগ (দ্ব্যর্থতা নিরসন)
নেশনস লীগ উল্লেখ হতে পারে:
চাসনুদ-ই সফলা
চাসনুদ-ই সফলা উত্তর-পূর্ব আফগানিস্তানের বাদাখশন প্রদেশের একটি গ্রাম। গ্রামটি মূলত চাশনুদ দারা এবং পাঞ্জ নদীর সংগমস্থল এ অবস্থিত।
বাইনারি ব্লব
ফ্রি ও ওপেন সোর্স সফটওয়্যারের আলোকে, "বাইনারি ব্লব" () হলো একটি ক্লোজড-সোর্স বাইনারি-মাত্র সফটওয়্যারের অংশ। এ শব্দটি দ্বারা ওপেন সোর্স অপারেটিং সিস্টেমের কার্নেলে লোড হওয়া ক্লোজড সোর্স কার্নেল মড্যুলকে বুঝায়। তবে মাঝেমধ্যে কার্নেলে বাইরে রান হওয়া কোডকেও বুঝায়, যেমন, সিস্টেম ফার্মওয়্যার ইমেজ, মাইক্রোকোড আপডেট, ও ইউজারল্যান্ড প্রোগ্রাম। "ব্লব" শব্দটি সর্বপ্রথম ডেটাবেস ম্যানেজম্যা সিস্টেমে ব্যবহৃত হয়, একটি একক এনটাইটিতে বাইনারি ডাটার সংগ্রহকে বুঝাতে।
যখন কম্পিউটার হার্ডওয়্যার বিক্রেতারা পূর্ণ প্রযুক্তিগত নথিপত্র সরবরাহ করে, অপারেটিং সিস্টেম ডেভেলপাররা কার্নেলে সংযুক্ত হার্ডওয়্যার ডিভাইস ড্রাইভার বানাতে পারে। কিন্তু অনেক বিক্রেতাই তা সরবারাহ করে না, বিশেষত গ্রাফিক্স ড্রাইভার, নেটওয়ার্কিং ডিভাউস এবং হার্ডওয়্যার কন্ট্রোলারের ক্ষেত্রে এটি বেশি ঘটে।
চাসনুদ-ই ওলিয়া
চাসনুদ-ই ওলিয়া উত্তর-পূর্ব আফগানিস্তানের বাদাখশন প্রদেশের একটি গ্রাম।
মুক্ত নিরাপত্তা
মুক্ত নিরাপত্তা হলো কম্পিউটার নিরাপত্তা এবং অন্যান্য তথ্য নিরাপত্তার জন্যে ওপেন সোর্স দর্শন ও পদ্ধতির ব্যবহার। চিরাচরিত অ্যাপলিকেশন নিরাপত্তা সাধারণত দূর্বোধ্যতার মাধ্যমে নিরাপত্তা বা সিকিউরিটি থ্রো অবসিকিউরিটি ঘরানার।
ওপেন সোর্স প্রচেষ্টা গ্নু/লিনাক্স (আরও বিস্তৃতভাবে বললে অ্যানড্রয়েড)-এর মত প্রযুক্তি প্রস্তুত করেছে। সাথে সাথে, নথির ক্ষেত্রে এ প্রচেষ্টার প্রয়োগ বিভিন্ন উকিকিকেও উদযাপিত করেছে, তার সবচেয়ে বড় উদাহরণ উইকিপিডিয়া। ওপেন সোর্স নিরাপত্তা বলে যে, নিরাপত্তা ত্রুটি আরও ভালোভাবে বন্ধ বা সংশোধন করা যাবে, যখন ব্যবহারকারী তার মুখোমুখি হবে।
এ প্রচেষ্টায় ব্যবহারকারী নিজেও প্রয়োজনীয় অবদান রাখার সুযোগ পাবে, যাতে করে সম্পর্কিত সফটওয়্যার ওপেন সোর্স লাইসেন্সের অধীনে মুক্তি পায়। এ সম্পর্কিত নথি "ওপেন কন্টেন্ট" লাইসেন্সের অধীনে প্রকাশিত হতে হবে।
গ্রেভস ডিজিজ
গ্রেভস ডিজিজ, যা বিষাক্ত বিকীর্ণ গলগন্ড হিসাবেও পরিচিত, একটি স্বপ্রতিরক্ষিত অসুখ যা থাইরয়েডকে প্রভাবিত করে। এটি হাইপারথাইরয়েডিজমের সবচেয়ে স্বাভাবিক কারণ এবং প্রায়শই পরবর্তীকালে হাইপারথাইরয়েডিজমে গিয়ে দাঁড়ায়। এটির ফলে প্রায়ই বর্ধিত থাইরয়েড দেখা যায়। হাইপারথাইরয়েডিজম এর লক্ষণ এবং উপসর্গগুলির মধ্যে উদ্বেগ, পেশী দুর্বলতা, ঘুমের সমস্যা, দ্রুত হৃৎস্পন্দন, তাপের নরম সহনশীলতা, পেট খারাপ এবং অনিচ্ছাকৃত ওজন হ্রাস ইত্যাদি হতে পারে। অন্যান্য উপসর্গগুলির মধ্যে পায়ের চামড়ার পুরুত্ব, যা প্রিটিবিয়াল ম্যক্সিডেমা নামে পরিচিত, এবং চোখ ফুলে যাওয়া, গ্রেভস অপথথোপ্যাথির কারণে সৃষ্ট অবস্থার অন্তর্ভুক্ত হতে পারে। এই অবস্থাটি প্রায় ২৫ থেকে ৮০% মানুষের চোখের সমস্যা সৃষ্টি করে।
সঠিক কারণগুলি অজানা; তবে, বংশগত এবং পরিবেশগত কারণগুলির সমন্বয়ে হয় বলে মনে করা হয়। রোগীর পরিবারের কোন সদস্যের এই অসুবিধা থাকলে, সেই পরিবারের আর একজন ব্যক্তির এই সমস্যা হওয়ার সম্ভাবনা বেশি। যদি যমজের একজন প্রভাবিত হয়, ৩০% সম্ভাবনা বিদ্যমান যে অন্য যমজটিও এই রোগে আক্রান্ত হবে। ভাবনা চিন্তা, সংক্রমণ, বা প্রসবে রোগের সূত্রপাত দ্রুত হতে পারে। টাইপ ১ ডায়াবেটিস এবং রিউমাটয়েড আর্থারাইটিসের মত অন্যান্য স্বপ্রতিরক্ষিত রোগের দ্বারা আক্রান্ত রোগী বেশী প্রভাবিত হতে পারে। ধূমপান রোগটির ঝুঁকি বাড়ায় এবং চোখের সমস্যা আরও খারাপ হতে পারে। থাইরয়েড-উদ্দীপক ইমিউনোগ্লোবুলিন (টিএসআই) নামে একটি অ্যান্টিবডি যেটি এই অসুবিধার উৎস, সেটির থাইরয়েড উদ্দীপক হরমোনে (টিএসএইচ) অনুরূপ প্রভাব রয়েছে। এই টিএসআই অ্যান্টিবডি, থাইরয়েড গ্রন্থিকে অতিরিক্ত থাইরয়েড হরমোন উৎপন্ন করায়। রোগটি লক্ষণগুলির উপর ভিত্তি করে আন্দাজ করা যেতে পারে এবং রক্ত পরীক্ষা এবং রেডিওআয়োডিন গ্রহণের সাথে, নির্ণয় নিশ্চিত করা যেতে পারে। সাধারণত, রক্ত পরীক্ষাগুলিতে বর্ধিত টি, টি এবং , কম টিএসএইচ, থাইরয়েডের সমস্ত এলাকায় এবং টিএসআই অ্যান্টিবডিগুলিতে বর্ধিত রেডিওআয়োডিন গ্রহণ দেখা যায়।
গ্রেভস রোগের লক্ষণ ও উপসর্গগুলি হাইপারথাইরয়েডিজমের প্রত্যক্ষ ও পরোক্ষ প্রভাবগুলির ফলস্বরূপ ঘটে, যার মধ্যে প্রধান ব্যতিক্রমগুলি হলো গ্রেভস অপথ্যালমোপ্যাথি, গলগন্ড, এবং প্রিটিবিয়াল মিক্সিডিমা (যা রোগের স্বপ্রতিরক্ষিত প্রক্রিয়া দ্বারা সৃষ্ট হয়)।
পরিণতিস্বরূপ হাইপারথাইরয়েডিজমের লক্ষণগুলি হ'ল প্রধানত অনিদ্রা, হাত কাঁপা, অতিসক্রিয়তা, চুল পড়া, অত্যধিক ঘাম, খিটখিটে, তাপ অসহিষ্ণুতা, বর্ধিত ক্ষুধা সত্ত্বেও ওজন হ্রাস, পেটের অসুখ, ঘন ঘন মলত্যাগ, বুক ধড়ফড় করা, আংশিক পেশী দুর্বলতা বা পক্ষাঘাত, বিশেষ করে এশীয় বংশধরদের মধ্যে এবং চামড়া উষ্ণতা এবং আর্দ্রতা। শারীরিক পরীক্ষায় এমন আরো অনেক লক্ষণ দেখা যেতে পারে, সাধারণত যেগুলি বেশী দেখা যায়, বিস্তৃত (সাধারণত সুষম), অনমনীয় থাইরয়েড, ধীর আখিপল্লব, গ্রেভস অপথ্যালমোপ্যাথির দরুন অত্যধিক অশ্রুপাত, অনিয়মিত হৃদস্পন্দন, যেমন সাইনাস ট্যাকিকার্ডিয়া অ্যাট্রিয়েল ফাইব্রিলেশন, এবং অকাল ভেন্ট্রিকুলার সংকোচন, এবং উচ্চ রক্তচাপ। হাইপারথাইরয়েডিজমের মানুষ আচরণগত এবং ব্যক্তিত্বের যে পরিবর্তনগুলি অনুভব করতে পারে, তার মধ্যে রয়েছে: মনোব্যাধি, বাতিক, উদ্বেগ, উত্তেজনা, এবং বিষণ্নতা।
দারমারাখ
দারমারাখ উত্তর-পূর্ব আফগানিস্তানের বাদাখশন প্রদেশের একটি গ্রাম। বিংশ শতাব্দীর শুরুর দিকে, উপত্যকাটিতে চলমান প্রবাহ মূলত দারমারাখ ডান দিকে অবস্থান করে সামনের দিকে ধাবিত হয় যেখানে সাতটি ঘর রয়েছে যার মধ্যে একটি গ্রামের নামই ছিল দারমারাখ। এছাড়াও গ্রামটি থেকে প্রায় পাঁচ মাইল দূরত্বে আরেকটি গ্রামের নাম দারমারোখ বালা ছিল। শীতকালীন সময়ে, যখন ঘর জবিন পাসটি বরফের কারণে প্রবেশযোগ্য হয়ে ওঠে ঠিক তখনই এই উপত্যকাটি জরুরি অবস্থার মধ্যে যোগাযোগের জন্য বিকল্প পথ হিসাবে ব্যবহৃত হয়ে থাকে।
দারেহ জাভেয়
দারেহ জাভেয় উত্তর-পূর্ব আফগানিস্তানে বাদাখশন প্রদেশের একটি গ্রাম।
দারেহ-ইয়ে পিসকান
দারেহ-ইয়ে পিসকান উত্তর-পূর্ব আফগানিস্তানের বাদাখশন প্রদেশের একটি গ্রাম।
দেহ ঘোলামান
দেহ ঘোলামান উত্তর-পূর্ব আফগানিস্তানের বাদাখশন প্রদেশের একটি গ্রাম। বারঘিল থেকে প্রায় ২০ মাইল পশ্চিমে ওয়াখন নদীর তীরে গ্রামটি গঠিত হয়েছে।
দোগোর গান্ত
দোগোর গান্ত, এছাড়াও লেখা হয়ে থাকে দাগারগান্দ, উত্তর-পূর্ব আফগানিস্তানের বাদাখশন প্রদেশের একটি গ্রাম।
টাকিমারি রাস মেলা
টাকিমারি রাস উৎসব 
1998সালে সর্ব প্রথম এই উৎসব টাকিমারতে পালিত হয়। তৎসংঙ্গে উত্তর বাংলা প্রীয় আনুষ্ঠান বাউল সংগীত এর ব্যবস্থা করা হয়। এই বাউল আনুষ্ঠান সাত দিন যাবত হয়। এই বছর টাকি মারিতে একটু অন্য রকম ভাবে আযোজন করেছে টাকিমারি রাস উৎসব কমিটি "নব মিলন যুব সংঘ" । 20 বছর পূর্তিতে রয়েছে বিভিন্ন রকম মৃৎশিল্পর সাথে জীবিত কারুকার্য এবং আন্তর্জাতিক বাউল সংগিতানুষ্ঠান। প্রতি বছর প্রতি দিন 30 থেক 35 হাজার লোকের সমাগম হয়।
দুদগাহ
দুদগাহ উত্তর-পূর্ব আফগানিস্তানের বাদাখশন প্রদেশের একটি গ্রাম। গ্রামটি কেশেমে থেকে প্রায় ২০ মাইল পূর্বে অবস্থান করছে।
দুঘ ঘালাত
দুঘ ঘালাত উত্তর-পূর্ব আফগানিস্তানের বাদাখশন প্রদেশে অবস্থিত একটি গ্রাম।
হেনরি টেবরার
হেনরি মেলভিল টেবরার (; জন্ম: ৭ অক্টোবর, ১৮৭০ - মৃত্যু: ৫ জুন, ১৯৩২) কেপ প্রদেশের কিসকামাহোক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটালের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন হেনরি টেবরার।
রেভারেন্ড সি. টেবরারের সন্তান তিনি। কেপ প্রদেশের কিসকামাহোকের ধর্মীয় আবাসস্থলে হেনরি টেবরারের জন্ম হয়। জানুয়ারি, ১৮৮৩ থেকে জুন, ১৮৯২ সাল পর্যন্ত গ্রাহামসটাউনের সেন্ট অ্যান্ড্রুজ কলেজে অধ্যয়ন করেন তিনি। সেন্ট অ্যান্ড্রুজ ক্রিকেট একাদশ ও রাগবি পঞ্চদশ দলে খেলেন। অক্সফোর্ডের কেবল কলেজে ধর্মতত্ত্ব বিষয়ে স্নাতক সম্মান শ্রেণীতে ভর্তি হন। আন্তর্জাতিক রাগবি খেলোয়াড় বিল টেবরার সম্পর্কে তাঁর ভাই।
ইংল্যান্ডে অবস্থানকালে হেনরি টেবরার অক্সফোর্ড বিশ্ববিদ্যালয়ের পক্ষে ক্রিকেট খেলায় অংশগ্রহণ করেছেন। তবে ব্লু লাভ করতে পারেননি তিনি। এছাড়াও প্রথম-শ্রেণীর ক্রিকেটের মর্যাদা লাভের পূর্বে ১৮৯২ ও ১৮৯৩ সালে এসেক্সের প্রতিনিধিত্ব করেছেন। অক্সফোর্ডের সদস্যরূপে কেমব্রিজের বিপক্ষে অ্যাথলেটিক্সে দীর্ঘ লম্ফ ও রাগবি ইউনিয়নে অংশ নিয়েছেন।
বিরামহীনভাবে দক্ষিণ আফ্রিকান ঘরোয়া প্রথম-শ্রেণীর ক্রিকেটে অংশগ্রহণ করেছেন হেনরি টেবরার। এ সময়ে নাটাল, ট্রান্সভাল ও রোডেশিয়ার পক্ষে খেলেছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করলেও ঐ টেস্টে দলকে নেতৃত্ব দেয়ার বিরল গৌরবগাঁথা রচনা করেছেন। খেলায় তিনি মাত্র দুই রান তুলতে পেরেছিলেন। বল হাতে ভিক্টর ট্রাম্পারের একমাত্র উইকেট লাভে সক্ষমতা দেখান। এটিই তাঁর খেলোয়াড়ী জীবনের সর্বশেষ প্রথম-শ্রেণীর ক্রিকেট খেলায় অংশগ্রহণ ছিল।
ক্রিকেট খেলা থেকে অবসর গ্রহণের পর দক্ষিণ আফ্রিকান ক্রিকেট প্রশাসনে যুক্ত হন। স্থানীয় জনগোষ্ঠীর ভাষায় দক্ষতা দেখান। তিনি দাবী করেছিলেন যে, ইংরেজির তুলনায় ঐ ভাষায় সাবলীলতা প্রকাশে পটু ছিলেন। দক্ষিণ আফ্রিকান সরকারের অধীনে নেটিভ লেবার ব্যুরো’র ব্যবস্থাপক ও ক্রমবর্ধমান অস্থির শিল্পবিপ্লব চলাকালীন চেম্বার অব মাইনসের নিয়ন্ত্রণাধীন নেটিভ রিক্রুটিং কর্পোরেশনের পরামর্শক থাকাকালে এ ভাষা রপ্ত ও দক্ষতা অর্জন করেন।
১৮৯৪ সালে হেনরি টেবরার জুলুল্যান্ডের সচিব মনোনীত হন। ১৮৯৫ সালে জুলুল্যান্ডের এশোইয়ে ভারপ্রাপ্ত ম্যাজিস্ট্রেটের দায়িত্ব পালন করেন তিনি। এপ্রিল, ১৮৯৬ সাল থেকে ১৯০০ সাল পর্যন্ত দক্ষিণ রোডেশিয়ায় গবাদিপশু নিয়ন্ত্রকের দায়িত্বে ছিলেন। ১৮৯৫ সালে ম্যাশোনাল্যান্ডে মূখ্য স্থানীয় কমিশনার হিসেবে মনোনীত হন। আমটালি ভলান্টিয়ার রেজিমেন্টের অধিনায়ক ছিলেন ও ১৮৯৬-৯৭ মৌসুমে ম্যাশোনাল্যান্ড রিবেলিওনে সেবা করেন। তাঁকে দুইবার দায়িত্ব পালন থেকে অব্যাহতি প্রদান করা হয়েছিল।
৫ জুন, ১৯৩২ তারিখে ৬২ বছর বয়সে কেপ প্রদেশের কোলেসবার্গে দেহাবসান ঘটে হেনরি টেবরারের।
কুয়েতের অর্থনীতি
কুয়েতের অর্থনীতি হচ্ছে একটি ছোট পেট্রোলিয়ামভিত্তিক অর্থনীতি। কুয়েতি দিনার বিশ্বের মুদ্রাগুলোর মধ্যে সর্বোচ্চ মূল্যবান একক। অ-পেট্রোলিয়াম শিল্প আর্থিক সেবা খাতে অন্তর্ভুক্ত। বিশ্বব্যাংকের মতে মাথাপিছু আয়ের ক্ষেত্রে কুয়েত বিশ্বের চতুর্থ ধনী দেশ। মাথাপিছু আয়ের ক্ষেত্রে কুয়েত "জিসিসি" দেশেগুলোর মধ্যে দ্বিতীয় ধনী দেশ (কাতারের পরে)।
জিসিসি'র আর্থিক শিল্পে কুয়েতের অগ্রণী অবস্থান রয়েছে। পর্যটন, পরিবহন এবং বৈচিত্র্য অন্যান্য আর্থিক খাতে অনুপস্থিত থেকে কুয়েত তার উপসাগরীয় প্রতিবেশীদের থেকে নিজেকে বিচ্ছিন্ন করে ফেলেছে।
কুয়েতের (উপসাগরীয় রাজতন্ত্রগুলোর মধ্যে) ঐতিহাসিক প্রাধান্য ১৯৫২ সালে ন্যাশনাল ব্যাংক অফ কুয়েত প্রতিষ্ঠার তারিখ থেকে শুরু হয়েছে। ব্যাংকটি উপসাগরীয় অঞ্চলের প্রথম স্থানীয় বাণিজ্যিক কর্পোরেশন ছিল। ১৯৭০-এর দশকের শেষের দিকে এবং ১৯৮০-এর দশকের প্রথম দিকে উপসাগরীয় সংস্থার শেয়ারগুলোতে একটি বিকল্প শেয়ার বাজার হিসেবে সৌক-আল-মানখ কুয়েত আবির্ভূত হয়েছিল।
কুয়েতের একটি বিশাল সম্পদ-ব্যবস্থাপনা শিল্প রয়েছে। কুয়েতি বিনিয়োগ সংস্থাগুলো অন্য কোনও জিসিসি দেশের তুলনায় বেশি সম্পদ পরিচালনা করে। কুয়েত ফাইন্যান্সিয়াল সেন্টার মোটামুটি গণনা করে আনুমানিক হিসাব করেছে যে কুয়েত সংস্থাগুলো সম্পদ জিসিসি অধীনে পরিচালিত মোট সম্পদের এক তৃতীয়াংশেরও বেশি। আর্থিক শিল্পে কুয়েতের আপেক্ষিক শক্তি তার শেয়ার বাজার (স্টক মার্কেটে) বিস্তৃত। বহু বছর ধরে কুয়েতি বিনিময় তালিকাভুক্ত সমস্ত সংস্থার মোট মূল্যায়ন সৌদি আরবি ছাড়া অন্য যে কোনও জিসিসি দেশের মূল্যের চেয়ে অনেক বেশি। ২০১১ সালে আর্থিক ও ব্যাংকিং কোম্পানিগুলো কুয়েতি বাজারের মূলধনের অর্ধেকের বেশি করে তৈরি করেছিল। সমস্ত উপসাগরীয় দেশগুলোর মধ্যে কুয়েতের আর্থিক-খাতের সংস্থাগুলোর মোট মূলধন ছিল সৌদি আরবের পড়ে দ্বিতীয় স্থানে।
১৯৩৪ সালে কুয়েতের আমির কুয়েত তেল কোম্পানি (কেওসি)-কে একত্রীকরণের অনুমতি প্রদান করেন, যৌথভাবে অ্যাংলো-ফার্সি তেল কোম্পানি (পরবর্তী ব্রিটিশ পেট্রোলিয়াম কোম্পানি) এবং উপসাগরীয় তেল কর্পোরেশন ১৯৭৬ সাল কেওসি'কে ক্রয় করে। কুয়েতি সরকার কেওসি'কে জাতীয়করণ করে। পরের বছর কুয়েত এবং সৌদি আরবের মধ্যে বিভাজিত অঞ্চলে খনিজ তেল উৎপাদনের দায়িত্ব গ্রহণ করে। কেওসি যৌথভাবে টেক্সাকো-এর সাথে সেখানে উৎপাদন করে।
কুয়েতে মহাসড়কের বিস্তৃত ও আধুনিক নেটওয়ার্ক রয়েছে। মহাসড়কগুলো ৫,৭৪৯ কিলোমিটার (৩,৫৭২ মাইল) বিস্তৃত, যার মধ্যে ৪,৮৮৭ কিমি (৩,০৩৭ মাইল) প্যাড করা হয়েছে। ২ মিলিয়ন যাত্রী গাড়ি এবং ৫,০০,০০০ বাণিজ্যিক ট্যাক্সি, বাস এবং ট্রাক ব্যবহার করা হয় দেশটিতে। প্রধান মহাসড়কগুলোতে সর্বাধিক গতি ১২০ কিলোমিটার/ঘন্টা (৭৫ মাইল)। যেহেতু দেশে কোনও রেলস্টেশন নেই, তাই বেশিরভাগ মানুষ যাত্রীবাহী গাড়িতে চলাচল করেন।
এশমোর্ঘ
এশমোর্ঘ উত্তর-পূর্ব আফগানিস্তানের বাদাখশন প্রদেশে অবস্থিত একটি গ্রাম।
হাউজ-ই শাহ-ই পাইন
হাউজ-ই শাহ-ই পাইন (ফার্সি حوض شاه پایین) উত্তর-পূর্ব আফগানিস্তানের খওয়াহান বাদাখশন প্রদেশের একটি গ্রাম।
কালেহ-ইয়ে বার পাঞ্ছ
কালেহ-ইয়ে বার পাঞ্ছ উত্তর-পূর্ব আফগানিস্তানের বাদাখশন প্রদেশের একটি গ্রাম।
কালেহ-ইয়ে কাফ
কালে-ই কুফ () উত্তর-পূর্ব আফগানিস্তানের বাদাখশন প্রদেশের একটি গ্রাম এবং কুফ আব জেলার রাজধানী জেলা।
সরহাদ
সরহার অথবা শরহাদ, এছাড়াও পরিচিত সরহাদ-ই ব্রঘিল অথবা সরহাদ-ই ওয়াখান, উত্তর-পূর্ব আফগানিস্তানের বাদাখশন প্রদেশের ওয়াখানে অবস্থিত একটি গ্রাম।
সরহাদ ওয়াখান নদীর উপর প্রায় ৩,৪০০ মিটার উচ্চতায় অবস্থিত, যেখানে প্রশস্ত সমভূমিতে নদী বিস্তৃতি লাভ করছে। এখানে ওয়াকি সম্প্রদায়ের লোকজনের বসবাস। গ্রামটি মূলত ইশকাশিমের রুক্ষ রাস্তার শেষপ্রান্ত এবং ব্রোগিল রাস্তার উত্তরে অবস্থিত।
২০০৩ সালের আদমশুমারির আনুমানিক হিসাব অনুযায়ী গ্রামটির জনসংখ্যা ছিল প্রায় ৫৪৮ জন এর মত।
বিলম্বিত প্রসব
প্রসবকালীন সময়ে নবজাতক শিশুর পৃথিবীতে ভূমিষ্ট হওয়ার সময়সীমা যদি ২৪ ঘন্টার বেশি হয় তবে তাকে বিলম্বিত প্রসব (ইংরেজি Prolonged labour) বলা হয়। স্বাভাবিক প্রসবব্যথা দুই প্রকারের হয়। সুপ্ত পর্যায় ও সক্রিয় পর্যায়। সুপ্ত পর্যায়ের প্রসববেদনা যদি ৮ ঘন্টার বেশি হয় এবং সক্রিয় পর্যায়ের প্রসব বেদনা যদি ১২ ঘন্টার বেশি হয়, তাকে প্রসববেদনার বলে।
বিলম্বিত প্রসব; জরায়ুর দুর্বল সংকোচন, জরায়ুতে শিশুর অস্বাভাবিক অবস্থান বা তার অস্বাভাবিক আকার হলে অথবা শ্রোণিচক্র বা যোনিতে কোনো সমস্যা থাকলে হতে পারে। শেষোক্ত দুটি কারণের জন্য রোধক প্রসব ঘটতে পারে।
শিরিন নাজিম
শিরিন নাজিম অথবা শেরিন নাজিম আফগানিস্তানের বাদাখশন প্রদেশের একটি গ্রাম। ২০১২ সালে তুষারপাতের আঘাতে প্রায় ৩৭ জন মানুষ নিহত হয়।
ভিক উইলসন
জন ভিক্টর ভিক উইলসন (; জন্ম: ১৭ জানুয়ারি, ১৯২১ - মৃত্যু: ৫ জুন, ২০০৮) ম্যাল্টনের কাছাকাছি স্ক্যাম্পস্টোন এলাকার নর্থ রাইডিং ইয়র্কশায়ারে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও অধিনায়ক ছিলেন। বামহাতে ব্যাটিংয়ের পাশাপাশি মাঝে-মধ্যে দলের প্রয়োজনে ডানহাতে মিডিয়াম পেস বোলিংয়ে অগ্রসর হতেন তিনি। ১৯৪৬ থেকে ১৯৬৩ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম পেস বোলিং করতেন ভিক উইলসন। মাঝে-মধ্যে উইকেট রক্ষণে এগিয়ে আসতেন ও ব্যাটের কাছাকাছি এলাকায় প্রতিভাধর ফিল্ডার হিসেবে স্বীয় দক্ষতা প্রদর্শন করেছেন তিনি।
১৯৪৬ সালে ইয়র্কশায়ারের পক্ষে ভিক উইলসনের প্রথম-শ্রেণীর ইংরেজ কাউন্টি ক্রিকেটে অভিষেক ঘটে। প্রথম একাদশে অনিয়মিতভাবে খেলার সুযোগ পেতেন ভিক উইলসন। তবে, ১৯৫৮ সালে ইয়র্কশায়ারের উল্লেখযোগ্য খেলোয়াড় জনি ওয়ারডল, বব অ্যাপলইয়ার্ড ও ফ্রাঙ্ক লোসন চলে গেলে রনি বার্নেটের নেতৃত্বে নতুন একটি তরুণ দলের যাত্রা শুরু হয়।
রনি বার্নেটের অবসরগ্রহণের পর ১৯৬০ সালে ইয়র্কশায়ারের প্রথম পেশাদার কাউন্টি ক্রিকেট অধিনায়কের দায়িত্ব প্রদান করা হয় তাঁকে। ১৯৬০ ও ১৯৬২ সালে তাঁর দল কাউন্টি চ্যাম্পিয়নশীপের শিরোপা জয় করে। ১৯৬২ সালে প্রথম-শ্রেণীর ক্রিকেট থেকে অবসর গ্রহণ করেন। ১৯৬৩ সালে ব্রায়ান ক্লোজ অধিনায়ক হিসেবে তাঁর স্থলাভিষিক্ত হন।
১৯৫৪-৫৫ মৌসুমে লেন হাটনের নেতৃত্বাধীন মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরের জন্য আকস্মিকভাবে মনোনয়ন লাভ করেন। তবে, ফাস্ট বোলিং উপযোগী অস্ট্রেলীয় পিচে তিনি স্বাচ্ছন্দ্যবোধ করতে পারেননি। ফলশ্রুতিতে সিরিজের কোন টেস্টেই তাঁকে প্রথম একাদশে রাখা হয়নি। ১৯৬২ ও ১৯৬৩ সালে নিজদেশে অনুষ্ঠিত খেলাগুলোয় এমসিসির পক্ষে খেলেছিলেন ভিক উইলসন।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৬১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ভিক উইলসন।
৫ জুন, ২০০৮ তারিখে ম্যাল্টনের ইয়েডিংহামের নিজ গৃহে ৮৭ বছর বয়সে ভিক উইলসনের দেহাবসান ঘটে।
জাতীয় পরিবেশ পদক
জাতীয় পরিবেশ পদক পরিবেশ দূষণ নিয়ন্ত্রণ এবং পরিবেশ সংরক্ষণ ও উন্নয়নে অসামান্য অবদানের স্বীকৃতি প্রদানের লক্ষ্যে বাংলাদেশ সরকার কর্তৃক একটি পুরস্কার।
প্রত্যেক পদকপ্রাপ্তদের একটি ২১ ক্যারেট স্বর্ণ নির্মিত ২৩ গ্রাম ওজন বিশিষ্ট পদক, একটি সম্মাননাসূচক প্রত্যয়ন পত্র এবং সম্মাননা স্বরুপ ৫০,০০০ টাকার চেক প্রদান করা হয়।
বাংলাদেশ সরকার ২০০৯ সালে জাতীয় পরিবেশ পদক প্রবর্তন করে।
নিন্মলিখিত শ্রেণীতে পুরস্কার প্রদান করা হয়:
কোট জেলা
কোট জেলা (পশতু-ফার্সি: کوت "Kot") আফগানিস্তানের উত্তর নঙ্গারহার প্রদেশের একটি জেলা। ২০১৫ সালের শেষ থেকে ২০১৬ প্রথমার্ধের সময়ে আইএসআইএসের উপস্থিতিতে আফগান বাহিনীর বিরুদ্ধে সংঘর্ষে জড়িয়ে পড়ে। আফগানিস্তানের সৈন্যরা ২০১৬ সালের জুলাই এই বাহিনীর বিরুদ্ধে আক্রমণ চালায়, যেখানে আফগান বাহিনী কর্তৃক ধ্বংস হওয়া জেলা ও প্রশিক্ষণের শিবিরের বাইরে তাদেরকে প্রাথমিক বের করে দেওয়া হয়েছিল।
কুজ কুনার জেলা
কুজ কুনার জেলা আফগানিস্তানের নঙ্গারহার প্রদেশের উত্তরে অবস্থিত একটি জেলা। এটি কুনার নদীর তীরে অবস্থান করছে। এটি নঙ্গারহার প্রদেশের সবচেয়ে নিরাপদ জেলার মধ্যে একটি হিসেবে গণনা করা হয়ে থাকে, যেখানে বিদেশীরা এই এলাকার সামাজিক, কৃষি ও কাঠামোগত পুনর্বাসনের পরিদর্শন করতে কোনরুপ সমস্যার সম্মুখিন হয়ে থাকেননা। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ১৬৭,৬৪০ জন এর মত কিন্তু প্রায় ৩২,০০০ জন এর মত ১২ বছরের কম বয়সী শিশু রয়েছে। এছাড়া জেলাটিতে প্রায় ৭৫% পশতুন সম্প্রদায়ের লোকজনের বসবাস এবং বাকী ২৫% অন্যান্য সম্প্রদায়ের বসবাস।
আবু খুবজা
আবু উয়াজ মুহাম্মদ আবু খুবজা আল-হাসানি (, জন্ম ১৯৩২) মরক্কোর একজন মুসলিম আরব ধর্মতত্ববিদ, আইনজীবী, পুস্তক-বিবরণীকার এবং ভাষাবিদ। তাকে "বুখাবজা", "বৌখাবজা", বা "বুখাবজা" বলে ডাকা হয়।
আবু খুবজা ১৩৫১ হিজরির রবি উল আওয়াল মাসে ২৬ তারিখ বা ৩০ জুলাই ১৯৩২ সালে জন্মগ্রহণ করেন।
আনু খুবজা একজন আরবি ইতিহাসবিদ, পুস্তকবিবরণীকার এবং লেখক, যিনি মরক্কোর জাতীয় পাঠাগার বিব্লিওতেক জোনেজাল এত আর্কাইভসের তিতওয়ান শাখার জন্যে লাইব্রেরি ক্যাটালগ প্রস্তুত করেন। ক্যাটাকগের সাথে সাথে, আবু খুবজা ইসলামি আইন থেকে আরবী ব্যাকরণ পর্যন্ত বিভিন্ন বিষয় নিয়ে লিখেছেন।
ওয়াহিদা মালিক জলি
ওয়াহিদা মালিক জলি একজন বাংলাদেশী অভিনেত্রী। তিনি মঞ্চ নাটক, টেলিভিশন নাটক এবং চলচ্চিত্রে কাজ করেন। তিনি তাঁর কাজের জন্য বাচসাস পুরস্কার ও জাতীয় চলচ্চিত্র পুরস্কার এর ভূষিত হয়েছেন।
জলির বাবা-মা পশ্চিমবঙ্গ থেকে রাজশাহীতে বসতি স্থাপন করেছিল। তার বড় বোন শর্মিলী আহমেদ একজন অভিনেত্রী।
১৯৭৫ সালে মমতাজউদ্দীন আহমেদের লেখা স্পার্টাকাস বিষয়ক জটিলতা মঞ্চ নাটকের মধ্যে দিয়ে কর্মজীবন শুরু করেছিলেন। ১৯৮৬ সালে "কি জালাতন" নামে প্রথম টেলিভিশন নাটকে অভিনয় করেন।
জলি ১৯৯৯ সালে স্বর্গ থেকে নরক চলচ্চিত্রে অভিনয় করেছিলেন।
তিনি ১৯৯০ সালে দৃশ্যকাব্য নামে একটি থিয়েটার গ্রুপ প্রতিষ্ঠা করেন। তিনি ঢাকা বিশ্ববিদ্যালয়ের থিয়েটার এবং কর্মক্ষমতা বিভাগ অনুষদের সদস্য।
সুবর্ণা শিরিন
সুবর্ণা শিরিন একজন বাংলাদেশী চলচ্চিত্র ও টেলিভিশন অভিনেত্রী। "বিরাজ বৌ" চলচ্চিত্রে তার ভূমিকার জন্য তিনি পার্শ্বচরিত্রে শ্রেষ্ঠ অভিনেত্রী বিভাগে বাংলাদেশ জাতীয় চলচ্চিত্র পুরস্কার
সাবেরি আলম
সাবেরি আলম (জন্ম ১২ সেপ্টেম্বর) একজন বাংলাদেশী টেলিভিশন ও চলচ্চিত্র অভিনেত্রী। তিনি মধুমতি (২০১১), বসুন্ধরা (২০১৭) এবং রাজনিতি (২০১৭) তে তার কর্মক্ষমতা জন্য সুপরিচিত।
সাবেরি ১৯৭৩ সালে বাংলাদেশী থিয়েটারে তার কর্মজীবন শুরু করেন। ১৯৯০ সালে তিনি একজন জনপ্রিয় টেলিভিশন অভিনেত্রী হয়েছিলেন, কিন্তু বিবাহের জন্য নিজেকে অভিনয় থেকে বিরত রাখেন। ১৩ বছর পর ২০০৭ সালে টেলিভিশন নাটক দিয়ে তিনি পর্দায় ফিরে আসেন।
তার ছোট ভাই অহীর আলম টেলিভিশনে কাজ করতেন। ২০০১ সালের ১১ সেপ্টেম্বর রাস্তার দুর্ঘটনায় মারা যান। সাবেরির একটি ছেলে আছে যিনি ২০০১ বা ২০০২ সালে জন্মগ্রহণ করেছিলেন।
আজারবাইজানের নারী
আজারবাইজানের নারীরা আইন অনুসারে পুরুষদের মতো সমান আইনী অধিকারের অধিকারী হলেও দেশটির সমাজে এখনো লিঙ্গ বৈষম্য প্রতীয়মান।
১৯১৮ সালে সার্বজনীন নির্বাচনের আজারবাইজান ডেমোক্রেটিক রিপাবলিক দ্বারা সূচনা ঘটে। এই বছরেই প্রথম কোনো মুসলমান অধ্যুষিত রাষ্ট্রে নারীরা ভোটাধিকার ও নির্বাচনে অংশ নেয়ার অধিকার পায়।
২০০৭ সাল পর্যন্ত প্রাপ্ত রিপোর্টে, সরকারী বিভিন্ন উচ্চ পদে নারীরা দায়িত্ব পালনরত অবস্থায় আছে। দেশটির সংসদের ডেপুটি স্পীকারসহ বেশকিছু প্রধান নির্বাচিত সংসদ সদস্য পদে নারী রাজণৈতিক ব্যক্তিত্বকে দেখা যায়। এছাড়াও দেশটির প্রধান নির্বাচন কমিশনের ডেপুটি চেয়ার পদে একজন নারী দায়িত্ব পালন করছিলেন। আইনত দেশটিতে নারীদের রাজনীতিতে অংশ নেয়ার ক্ষেত্রে কোনো নিষেধ নেই। ২০১৫ সালের রিপোর্ট অনুযায়ী, আজারবাইজানের ১২৫ আসনের সংসদে ২১ জন নারী সংসদ সদস্য রয়েছেন। ২০০৫ থেকে ২০১৫ সালে সংসদ সদস্যদের মাঝে নারী সংসদ সদস্যের হার ১১ থেকে ১৭ শতাংশতে বৃদ্ধি পেয়েছে।
২০১৭ সালে মেহরিবেন আলিয়েভা আজারবাইজানের প্রথম ভাইস-প্রেসিডেন্ট পদে নিযুক্ত হন। এখন পর্যন্ত দেশটিতে এটিই কোনো নারীর জন্য সর্বোচ্চ পদ প্রাপ্তি।
একটি ধর্ম নিরপেক্ষ দেশ হলেও, ধর্মীয় অধিকার পালন করতে চাইলে দেশোটির নাগরিকদের রাষ্ট্র থেকে নিবন্ধনামা ও সনদপত্র সংগ্রহ করতে হয়। আজারবাইজানের মুসলমান নারীরা চাইলে সনদপত্র প্রাপ্ত মোল্লা হতে পারেন। অবশ্য, পুরনো ঐতিহ্য মেনে এখনো নারী মোল্লারা শুধুমাত্র নারীদের নামাজেরই নেতৃত্ব দেয়ার অধিকার রাখেন। ২০১৬ সাল অব্দি, আজারবাইজানে মাত্র একজন নারী লুথেরিয়ান পাদ্রী ছিলেন।
ঘরের বাইরে আজারবাইজানের নারীরা বিভিন্ন কর্মে অংশ নিলেও, উচ্চ-পর্যায়ের চাকুরিতে তাদের অংশগ্রহণের হার তুলনামূলকভাবে কম। একইভাবে বিভিন্ন ব্যবসা সংক্রান্ত উঁচু পদে নারীদের উপস্থিতি স্বল্প পরিসরে লক্ষণীয়।
২০১০ সালের ২২শে জুন, আজারবাইজানের সংসদে গৃহস্থালি সহিংসতা রোধে আইন প্রণয়ন করা হয়।
ধর্ষণ আইনত শাস্তিযোগ্য অপরাধ এবং ধর্ষণের সর্বোচ্চ শাস্তি ১৫ বছরের কারাদণ্ড। ২০১০ সালের গৃহস্থালি সহিংসতা আইনে নতুন ধারা যোগ করা হয়, যেটাতে গৃহ নির্যাতনকে শাস্তিযোগ্য অপরাধ বলে তালিকা ভূক্তি করা হয় এই একই আইনে ম্যারিটাল রেইপ বা বিবাহ পরবর্তী ধর্ষণকেও অপরাধ হিসেবে স্বীকৃতি দেয়া হয়। যদিও সাংস্কৃতিকগত কারণে, আজারবাইজানে এটাকে কোনো অপরাধ বলে মানা হয় না এবং ম্যারিটাল রেইপের বিরুদ্ধে অভিযোগ দাখিলকে নিরুতসাহিত করা হয়।
পতিতাবৃত্তি অপরাধ অপেক্ষা রাষ্ট্র অবমাননা হিসেবে বেশি গণ্য হয়। পতিতাবৃত্তির শাস্তি হিসেবে প্রায় ১০২ মার্কিন ডলার সমমূল্যের আজারবাইজানী মুদ্রা জরিমানা দিতে হয়। দেশটির আইনে পতিতার দালাল এবং গণিকালয়ের মালিকদের ছয় বছর পর্যন্ত কারাদণ্ডের বিধান রয়েছে।
নাজমুল হুদা
নাজমুল হুদা (জন্ম: ৬ জানুয়ারি ১৯৪৩) হলেন একজন বাংলাদেশী ব্যারিস্টার, আইনজীবী ও রাজনীতিবিদ। তিনি ২০১২ সালে বাংলাদেশ জাতীয়তাবাদী দল (বিএনপি) থেকে পদত্যাগ করেন। পদত্যাগের সময় তিনি দলটির ভাইস চেয়ারম্যান ছিলেন। তিনি বাংলাদেশ সরকারের যোগাযোগ মন্ত্রী ও তথ্য মন্ত্রী ছিলেন।
১৯৭৭ সালে জিয়াউর রহমান জাগো দল গঠন করলে নাজমুল হুদা জাগো দলে যোগ দেন। ১৯৭৮ সালে বাংলাদেশ জাতীয়তাবাদী দল (বিএনপি) গঠিত হলে প্রতিষ্ঠাতা সদস্য ছিলেন এবং তিনি ছিলেন দলের সর্বকনিষ্ঠ স্থায়ী কমিটির সদস্য। ১৯৯১ সালে বিএনপি সরকার গঠন করলে তিনি তথ্য মন্ত্রীর দায়িত্ব পান। ২০০১ থেকে ২০০৬ সাল পর্যন্ত তিনি বাংলাদেশ সরকারের যোগাযোগ মন্ত্রী ছিলেন। ১/১১ পর তত্বাবধায়ক সরকারের সময় তার বিরুদ্ধে তিনটি দুর্নীতির মামলা হয়েছিল। ২০১০ সালে ২১ নভেম্বর বিএনপি চেয়ারপারসন খালেদা জিয়া তাকে দল থেকে বহিস্কার করেন তখন তিনি বিএনপির ভাইস চেয়ারম্যান ছিলেন। বহিস্কৃত হলেও তিনি বিএনপির দলীয় কাজ করতে থাকেন এবং ২০১১ সালের ৫ এপ্রিল তার সদস্য পদ ফিরিয়ে দেওয়া হয়। অবশেষে ২০১২ সালে ৬ জুন নাজমুল হুদা বিএনপি থেকে পদত্যাগ করেন।
১০ই আগস্ট ২০১২ সালে নাজমুল হুদা ও আবুল কালাম মিলে বাংলাদেশ জাতীয়তাবাদী ফ্রন্ট (বিএনএফ) নামে নতুন রাজনৈতিক দল গঠন করেন। কিন্তু কয়েক মাস পরের আবুল কালাম কর্তৃক বিএনএফ থেকে বহিষ্কার হন। ২০১৪ সালের ৭ মে মাসে তিনি বাংলাদেশ জাতীয় জোট নামে একটি জোট গঠন করেন এবং ২১ নভেম্বর তিনি বাংলাদেশ মানবাধিকার পার্টি নামে দল গঠন করেন। ২০ নভেম্বর ২০১৫ সালে হুদা তৃণমূল বিএনপি নামে আরও একটি নতুন দল গঠন করেন।
নাজমুল হুদা আইনজীবী ব্যারিস্টার সিগমা হুদাকে বিয়ে করেছেন। তাদের দুটি মেয়ে (অন্তরা সামিলা ও শ্রাবন্তী আমিনা) রয়েছে।
যৌন উদ্দীপনা
যৌন উদ্দীপনা বা যৌন উত্তেজনা হল কোন উদ্দীপনা (শারীরিক সংস্পর্শ সমেত) যা যৌনানু্ভূতির উত্থান সৃষ্টি করে, বৃদ্ধি করে ও বজা‌য় রাখে এবং যৌন রাগমোচন ঘটানোর ক্ষমতা রাখে। যদিও যৌনানু্ভূতির উত্থান শারীরিক উত্তেজনা বা উদ্দীপনা ব্যতিরেকেই সৃষ্টি হতে পারে, তবে রাগমোচনের জন্য সাধারণত শারীরিক যৌন উদ্দীপনার প্রয়োজন হয়।
"যৌন উদ্দীপনা" পরিভাষাটি প্রায়শই যৌনাঙ্গের উদ্দীপনার ক্ষেত্রে প্রয়োগ করা হয়, কিন্তু পাশাপাশি শরীরের অন্যান্য স্থানের উদ্দীপনা, চেতনার উদ্দীপনা (যেমন দর্শন বা শ্রবণ) ও মানসিক উদ্দীপনা(যেমন বই পড়া বা কল্পনা করা)ও এর অন্তর্ভূক্ত। পুরুষের শিশ্ন ও নারীর ভগাঙ্কুরে পর্যাপ্ত উদ্দীপনার ফলে সাধারণত রাগমোচন ঘটে থাকে। উদ্দীপনা নিজের দ্বারা (যেমন, স্বমেহন) কিংবা যৌন সঙ্গীর দ্বারা (যৌনসঙ্গম বা অন্যান্য যৌনাচার), বস্তু বা যন্ত্র দ্বারা অথবা এ সকল পদ্ধতিগুলোর মধ্য হতে কোন প্রকার সম্মেলনের দ্বারা হতে পারে।
কিছু মানুষ আবার রাগমোচন নিয়ন্ত্রণের চর্চা করে থাকে, যার দ্বারা কোন ব্যক্তি বা যৌনসঙ্গী যৌন উদ্দীপনার মাত্রা নিয়ন্ত্রণ করে রাগমোচনে দেরি করে, ও রাগমোচনের পূর্বের যৌন অভিজ্ঞতাকে দীর্ঘায়িত করে।
মমন্দ দারা জেলা
মমন্দ দারা পাকিস্তানের সীমান্তবর্তী আফগানিস্তানের নঙ্গারহার প্রদেশের পূর্ব অঞ্চলে অবস্থিত একটি জেলা। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৩৩,৯৬৬ জন এর মত কিন্তু প্রায় ১৪,৮০০ জন এর মত ১২ বছরের কম বয়সী শিশু রয়েছে। জেলাটিতে প্রায় ১০০% পশতুন সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে মমন্দ দারা নামক গ্রাম। জেলার দক্ষিণে অবস্থিত টর্খাম পাকিস্তানের প্রধান সীমান্ত অতিক্রমকারী স্থানগুলির মধ্যে একটি।
২০০৭ সালের ৪ মার্চ তারিখের একটি ঘটনার মধ্যে ছিল, এখানে বেশ কয়েকজন বেসামরিক নাগরিককে হত্যা করা হয়েছিল।
নাজিয়ান জেলা
নাজিয়ান (পশতু: نازيان) () আফগানিস্তানের নঙ্গারহার প্রদেশের দক্ষিণ-পূর্বের একটি জেলা।২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ২২,৮৫৮ জন এর মত কিন্তু প্রায় ৯,০০০ জন এর মত ১২ বছরের কম বয়সী শিশু রয়েছে। যার মধ্যে থেকে প্রায় শতভাগাই পশতুন সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে নাজিয়ান নামক গ্রাম।
পচির আও আগাম জেলা
পচির আও আগাম (, ), অথবা পচির ওয়া আগাম, আফগানিস্তানের নঙ্গারহার প্রদেশের দক্ষিণপূর্বে অবস্থিত পাকিস্তান সীমান্তবর্তী একটি জেলা। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৩৯,২৮০ জন এর মত যার মধ্যে থেকে প্রায় ১৫,৭০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় ১০০% পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে পচির আও আগাম নামক গ্রাম।